**OPIS POSLOVA I PODACI O PLAĆI ZA JAVNI NATJEČAJ ZA PRIJAM U DRŽAVNU SLUŽBU NA NEODREĐENO VRIJEME**

**6. UPRAVA ZA FINANCIJSKE POSLOVE I JAVNU NABAVU**

**6.2. Sektor za javnu nabavu**

**6.2.1. Služba za planiranje, analizu i praćenje izvršenja plana nabave**

**6.2.1.1. Odjel za planiranje i izradu plana nabave**

**viši stručni savjetnik** red. br. 138. – 1 izvršitelj

**Poslovi i zadaci:**

* izrađuje plan nabave i sve njegove izmjene i dopune;
* kontrolira usklađenost zahtjeva/prijedloga za javnu nabavu s donesenim planom nabave i financijskim planom,
* vodi evidencije o provedenim postupcima jednostavne i javne nabave,
* izrađuje godišnja izvješća o javnoj nabavi,
* objedinjuje potrebe Ministarstva po svim nabavnim kategorijama središnje javne nabave,
* obavlja druge poslove po nalogu nadređenih.

**7. UPRAVA ZA POLJOPRIVREDNO ZEMLJIŠTE, BILJNU PROIZVODNJU I TRŽIŠTE**

**7.1. Sektor za poljoprivredno zemljište**

**7.1.2. Služba za imovinskopravne odnose, infrastrukturu, kontrolu procjene vrijednosti državnog poljoprivrednog zemljišta te eksploataciju mineralnih sirovina, ugljikovodika i geotermalnih voda**

**7.1.2.3. Odjel za eksploataciju mineralnih sirovina, ugljikovodika i geotermalnih voda i obnovljive izvore energije**

**stručni suradnik** red. br. 177. – 1 izvršitelj

**Poslovi i zadaci:**

* obavlja sve stručne poslove koji se odnose na izradu jednostavnih ili manje složenih akata iz djelokruga Odjela;
* provodi manje složene postupke vezano uz rješavanje imovinskopravnih odnosa vezanih za eksploataciju mineralnih sirovina; rješavanje imovinskopravnih odnosa vezanih za građevine za obnovljive izvore energije; sklapanje ugovora o osnivanju prava služnosti vezane za eksploataciju mineralnih sirovina, asfaltnih baza, betonara i drugih građevina u funkciji obrade mineralnih sirovina unutar određenih eksploatacijskih polja, izradi modela, nacrta i prijedloga teksta ugovora i aneksa ugovora u svezi s eksploatacijom mineralnih sirovina;
* sudjeluje u manje složenim fazama pripreme i pregovora za sklapanje ugovora u svezi s eksploatacijom mineralnih sirovina; kontrolira ispunjenje obveza iz ugovora u svezi s eksploatacijom mineralnih sirovina; učestvuje u izradi ugovora o osnivanju prava služnosti, prava građenja, kao i ugovora o drugim vrstama raspolaganja u svezi s infrastrukturom i obnovljivim izvorima energije;
* sudjeluje u manje složenim fazama pripreme i pregovora za sklapanje ugovora u svezi s infrastrukturom i obnovljivim izvorima energije; kontrolira ispunjenje obveza iz ugovora u svezi s infrastrukturom i obnovljivim izvorima energije;
* sudjeluje u izradi tabularnih izjava i brisovnih očitovanja u svezi s infrastrukturom i eksploatacijama mineralnih sirovina;
* kontrolira ispunjenje sklopljenih ugovora iz svog djelokruga;
* obavještava nadležno državno odvjetništvo o potrebi utvrđivanja prava vlasništva
* sudjeluje u izrađivanju uputa, očitovanja, prijedloga, stručnih podloga i drugih mišljenja državnim i javnim tijelima kao i fizičkim i pravnim osobama na temelju odredbi zakona;
* obavlja druge poslove po nalogu nadređenih.

**13. UPRAVA RIBARSTVA**

**13.4. Sektor za nadzor i kontrolu u ribarstvu**

**13.4.2. Služba kontrole ribarstva – jug – Područna jedinica Split**

**13.4.2.2. Odjel za kontrolu ribarstva – Ispostava Zadar**

**Samostalni izvršitelji u Šibeniku**

**viši ribarski inspektor** red. br. 840. – 1 izvršitelj

**Poslovi i zadaci:**

* obavlja inspekcijski nadzor nad provedbom odredbi zakonskih i podzakonskih propisa iz djelokruga morskog i slatkovodnog ribarstva, kao i propisa kojima je uređen legalitet nadziranih subjekata;
* nadzire mjere upravljanja biološkim bogatstvima mora i kopnenih voda, mjere reguliranja akvakulture, mjere reguliranja gospodarskog, športskog i znanstvenog ribolova;
* provodi stručno osposobljavanje inspektora te ovlaštenih službenika za obavljanje inspekcijskog nadzora u području morskog i slatkovodnog ribarstva
* sudjeluje u provedbi nadzora i kontrole u okviru međunarodnih ugovora;
* poduzima mjere propisane zakonima i propisima te rješava o upravnim stvarima iz djelokruga Odjela;
* obavlja druge poslove po nalogu nadređenih.

**Podaci o plaći radnih mjesta:**

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Koeficijenti složenosti poslova radnih mjesta utvrđeni su Uredbom o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01 - ispravak, 71/01, 89/01, 112/01, 7/02 - ispravak, 17/03, 197/03, 21/04, 25/04 - ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18 i 73/19).

Ministarstvo poljoprivrede